Millega selliseid trende seletada? Tegemist on ju suhteliselt kallite fotoaparaatidega, taustal kummitab aga majanduse jahenemine ja inflatsioon. Tuleb tunnistada, et tarbimine on ka kaameraturul jäänud oma tavaliste  tõusude ja mõõnadega laias laastus samaks läbi terve eelmise aasta. Mis on aga muutunud, on digipeeglite üldine hinnatase. Kui 2006. aastal alguses sai poest ühe digipeegli kätte keskmiselt 15000 krooniga ja 2007. aastal 13000 krooniga, siis selleks aastaks on see summa langenud veel pea 1000 krooni võrra. Niisiis ostetakse digipeegleid aina rohkem, kuna nende hind muutub taskukohasemaks. Teine, laiem põhjus on arvatavasti üldine elustandardi ja hoiakute muutumine Eestis.